**ПРАВИЛА КОНКУРСА ''ПОКРЕНИМО НАШУ ДЕЦУ''**

1. **ОРГАНИЗАТОР КОНКУРСА**

Књаз Милош а.д. Аранђеловац, Јужна индустријска зона бб, матични број: 07347383, ПИБ: 100994867 које заступа генерални директор Милош Стојисављевић (у даљем тексту: „Компанија Књаз Милош“ или „Организатор конкурса“).

1. **ПРЕДМЕТ КОНКУРСА**

Компанија Књаз Милош, као власник бренда AQUA VIVA промовише здрав живот и физичку активност. Као друштвено одговорна компанија заједно са Министарством просвете, науке и технолошког развоја Републике Србије и Српским савезом професора физичког васпитања и спорта реализује Програм „Покренимо нашу децу“. Циљ Програма „Покренимо нашу децу“ је увођење додатне додатне свакодневне 15-оминутне физичке активности у основним школама за ученике од 1. до 4. разреда и обуке 1206 учитеља који ће стечено знање примењивати у току наставе, у свему према Плану имплементације Програма.

Компанија Књаз Милош организује наградни Конкурс под називом ''Покренимо нашу децу'' тако што ће у периоду од **05.11.2018. до 21.12.2018. године** оцењивати најбољи разред и најбољег учитеља из области физичке активности у основним школама које се пријаве на Конкурс.

1. **ОПИС КОНКУРСА И ПРИЈАВА НА КОНКУРС**

Ова Правила ће бити објављена дана **02.11.2018** године на Aqua Viva веб страници: http://pokrenimonasudecu.aquaviva.rs/.

Учесници се могу пријавити на Конкурс најкасније **до дана 16.11.2018. године,** у складу са овим Правилником.Пријављивање се не може вршити после дана 16.11.2018. године, а Пријаве пристигле после дана 16.11.2018. године неће се узимати у разматрање.

Пријављивањем учесници учествују у Конкурсу слањем Материјала које ће Комисија оцењивати, у складу са овим Правилником. Пријављени учесници ће Материјале слати у периоду од **21.12.2018. до 14.01.2019. године.** Материјали који пристигну после 14.01.2019. године неће бити узети у разматрање.

Резултати Конкурса и проглашење победника обавиће се дана **27.01.2019. године.**

Конкурс почиње дописом који Министарство просвете, науке и технолошког развоја Републике Србије, упућује школама, а биће објављен и на Aqua Viva веб страници: <http://pokrenimonasudecu.aquaviva.rs/>.

Пријаве на Конкурс врше се попуњавањем формулара који ће бити доступни на Aqua Viva веб страници: <http://pokrenimonasudecu.aquaviva.rs/vezbamo-zajedno>.

Формулар попуњавају учитељи уз сагласност директора школе.

Попуњени формулар школе достављају на имејл адресу: konkursponade@gmail.com.

1. **ПРАВО УЧЕСТВОВАЊА**

Право учествовања на Конкурсу имају све основне школе односно одељења од првог до четвртог разреда и њихови учитељи на територији Републике Србије.

1. **МАТЕРИЈАЛ**

Заинтересована одељења и школе конкуришу попуњавањем пријаве и слањем Материјала у посматраном периоду, у складу са овим Правилником.

Формулар пријаве садржи следеће податке:

• назив школе;

• место школе;

• адресу школе;

• контакт школе;

• име и презиме учитеља;

• разред и одељење;

• број ученика одељења и

• контакт учитеља (имејл и телефон).

Формулар за пријаву и пратећи прилози су доступни у електронској форми на веб адреси <http://pokrenimonasudecu.aquaviva.rs/vezbamo-zajedno>.

Пријављени учесници у периоду од **21.12.2018. до 14.01.2019. године достављају следеће Материјале** који ће се оцењивати од стране Комисије:

* **Видео снимак** у трајању од максимално 2 минута где се приказују понуђени модели вежбања из програма ПОНАДЕ
* **Видео снимак** у максималном трајању од 1 минут где се приказује креативни модел вежбања који су осмислили ђаци у сарадњи са учитељима.
* Попуњен **план вежбања** за школску 2018/19 (послати скениран и оверен печатом и потписан од стране директора школе заједно са осталим материјалом) – **Прилог 1. –** доступно на: <http://pokrenimonasudecu.aquaviva.rs/vezbamo-zajedno>
* Потврду потписану и оверену од стране директора школе да је програм вежби са којима конкуришу за бодове уврштен у **годишњи план рада школе**

– **Прилог 2. –** доступно на: <http://pokrenimonasudecu.aquaviva.rs/vezbamo-zajedno>

(у тексту: ''**Материјали**'').

Пријављени учесници су обавезни да Материјале доставе најкасније **до дана 14.01.2019. године.** Материјали достављени после наведеног датума неће бити узети у разматрање.

**Одговорност за прибављање дозвола и сагласности за снимање ученика је у надлежности школа и сваки примљени видео материјал Организатор може по потреби објавити на :**

[**https://www.facebook.com/aquaviva.rs/**](https://www.facebook.com/aquaviva.rs/)

[**http://pokrenimonasudecu.aquaviva.rs/**](http://pokrenimonasudecu.aquaviva.rs/)

**https://www.instagram.com/aquavivavoda/**

Материјал мора бити снимљен на ЦД–у и доставља се у коверти на којој се налази: име и презиме учитеља, назив, место и адреса школе, одељење и разред, са назнаком ''за Понаде конкурс'' на адресу: Књаз Милош А.Д. ул. Ђорђа Станојевића 14, 11070 Нови Београд.

1. **КОМИСИЈА/КРИТЕРИЈУМИ/НАГРАДЕ**

Пријављене учеснике оцењује Комисија коју чине: представник компаније Књаз Милош, представник Министарства просвете, науке и технолошког развоја Републике Србије и представник Стручног спортског удружења „Српски савез професора физичког васпитања и спорта“ („**ССПФВС**“).

Приликом оцењивања учесника Комисија ће у обзир узети нарочито:

* креативност и оригиналност модела вежбања (нови осмишљени креативни модел);
* правилност и уиграност приликом извођења вежби код постојећих ПОНАДЕ модела као и код креативног модела (редослед у складу са методичким принципима вежбања, правилно извођење вежби од стране ученика) и
* број ученика који учествује у вежбању (да ли учествује цело одељење, група или појединци).

Комисија оцењује и: комплетност материјала, време проведено у вежбању и квалитет самог вежбања који се оцењује из послатих видео материјала.

Рангирање и награђивање се обавља на два нивоа, на следећи начин:

**I** Први ниво је рангирање школа и награђивање у оквиру 4 регијe:

|  |  |
| --- | --- |
| Рб.\* | **Школске регије** |
| 1. | **Север** – ШУ: Сомбор, Нови Сад, Зрењанин |
| 2. | **Центар** – ШУ: Београд, Пожаревац |
| 3. | **Исток** - ШУ: Јагодина, Зајечар, Ниш, Лесковац, Крушевац, Ранилуг  |
| 4. | **Запад** - ШУ: Краљево, Нови Пазар, Чачак, Ужице, Ваљево, Крагујевац, Косовска Митровица |

\* табела приказује која школска управа је припојена којој регији. Свакој регији је **намењено 9 наградних пакета.**

**Девет најбоље пласираних школа у свакој регији** (укупно 36 награђених школа, односно њихових одељења) **добијају наградни пакет “реквизити”**.

НАГРАДНИ ПАКЕТ – РЕКВИЗИТИ САДРЖИ:

1. Купе са усправним палицама - 6 ком.

2. Конопац за надвлачење – 1 ком.

3. Обруч 84цм – 20 ком.

4. Лопте за између две ватре – 4ком.

5. Џакови за скакање - 4 ком.

6. Мердевине – 3 ком.

7. Мајце комплет 12 ком

8. Атлетске препоне – 1 ком.

9. Конопац за групно скакање 2 ком.

10. Вијаче - 10 ком.

\* Сет реквизита је искључиво оријентационог карактера. Oрганизатор задржава право да промени садржај пакета у зависности од доступности појединачних реквизита.

**II** Други ниво је рангирање и награђивање на нивоу Републике.

На основу пласмана који се утврђује сабирањем квалитативних и квантитативних мерила, односно бодовањем пристиглих Материјала које је одељење, односно учитељ као представник одељења на конкурсу проследио ССПФВС биће изабрана 3 најуспешнија одељења од укупно 36 награђених одељења. Награде за прва три места на конкурсу се састоје од следећих ставки, рангирано од првог до трећег места.

**Прво место**

1.Рекреативна настава едукативно спортског карактера за време трајања летњег школског распуста 2018. год. Рекреативна настава покрива трошкове превоза и боравка ученика једног одељења на дестинацији која ће бити накнадно утврђена, у зависности од доступних капацитета у време планирано за одржавања рекреативне наставе, по избору Организатора. Рекреативна настава се одржава на територији Србије. Планирано трајање путовања је 7 дана, односно 6 ноћења. Максимална укупна вредност аранжмана је **750.000,00 РСД** (укључујући ПДВ), са свим трошковима (смештај, превоз, дневнице, оброци, организатори, програм).

2.Путовање

Учитељу чије одељење освоји прво место добиће ваучер за путовање вредности од **500,00 евра**, који ће моћи да искористи посредством агенције коју изабере Организатор. Ваучер ће моћи да се искористи до краја 2019. године.

**Друго место**

1.Дводневни излет за ученике одељења, по избору Организатора. Дводневни излет обухвата путовање у трајању од два дана са једним ноћењем. Излет је едукативно спортског карактера и планирано одржавање је током другог полугодишта школске 2018/2019 године Ученицима је плаћен превоз исмештај. Исти ће зависити одрасположивих капацитета у тренутку одржавања. Излет је на територији Србије. Максимална укупна вредност аранжмана је **250.000,00 РСД** (укључујући ПДВ), са свим трошковима (смештај, превоз, дневнице, оброци, организатори, програм).

2.Путовање

Учитељу чије одељење освоји друго место добиће ваучер за путовање вредности од **500,00** евра који ће моћи да искористи посредством агенције коју изабере Организатор. Ваучер ће моћи да се искористи до краја 2019. године

**Треће место**

1.Једнодневни излет за ученике одељења, по избору Организатора. Једнодневни излет обухвата путовање у трајању од једног дана без ноћења. Излет је едукативно спортског карактера и планирано одржавање је током другог полугодишта школске 2018/2019 год. Ученицима је плаћен превоз и активности. Исти ће зависити од расположивих капацитета у тренутку одржавања. Излет је на територији Србије. Максимална укупна вредност аранжмана је **150.000,00 РСД** (укључујући ПДВ), са свим трошковима (превоз, дневнице, оброци, организатори, програм).

2.Путовање

Учитељу чије одељење освоји треће место добиће ваучер за путовање у вредности од **500,00 евра**, који ће моћи да искористи посредством агенције коју изабере Организатор. Ваучер ће моћи да се искористи до краја 2019. године.

Учесници конкурса који освоје награде биће обавештени од стране Организатора на интернет сајту:

<http://pokrenimonasudecu.aquaviva.rs/>

1. **НАЧИН И РОК ПРЕДАЈЕ НАГРАДА**

Прве три награде ће доделити представник компаније Књаз Милош и биће објављене на <http://pokrenimonasudecu.aquaviva.rs/>. Остале награде биће достављене преко курирске службе у року од 45 дана од дана проглашења победника, путем курирске службе.

Наградна путовања ће бити реализована уз консултације око техничких детаља са школом чије је одељење освојило награду.

Од учитеља ће се тражити писмена сагласност да његови лични подаци могу бити објављени. Потписивањем сагласности победник даје пристанак да Организатор може користити његове личне податке : име и презиме, број мобилног телефона, град, адресу и имејл адресу.

1. **УЧЕСНИЦИ/САГЛАСНОСТ СА ПРАВИЛИМА**

Учешће на Конкурсу је бесплатно и добровољно. Учесник не стиче право на било какву накнаду од Организатора или било ког трећег лица по основу свог учествовања у Конкурсу, нити Организатор има право да од Учесника захтева било какву накнаду на име узимања учешћа у Конкурсу. Запослени у компанији Књаз Милош, запослени у Министарству просвете, науке и технолошког развоја Републике Србије и Стручном спортском удружењу „Српски савез професора физичког васпитања и спорта“ немају право учествовања на конкурсу.

Учествовањем у овом Конкурсу Учесници у целости прихватају ова правила.

1. **ПУБЛИЦИТЕТ**

Учешћем у Конкурсу учесници су сагласни да се њихови подаци: име, презиме, фотографија, видео снимак користе на Фејсбук мрежи као и другим медијима у промотивне сврхе у циљу промовисања Конкурса као и самог бренда Књаз Милош. Као предуслов за учествовање на конкурсу је обавеза Школе и учитеља пријављених одељења да прибаве сагласност родитеља деце за учествовање деце на Конкурсу као и за објављивање Материјала на којима се налазе слике и видео клипови њихове деце да их Организатор може слободно, без икакве накнаде, по свом избору објављивати на:

[**https://www.facebook.com/aquaviva.rs/**](https://www.facebook.com/aquaviva.rs/)

[**http://pokrenimonasudecu.aquaviva.rs/**](http://pokrenimonasudecu.aquaviva.rs/)

[**https://www.instagram.com/aquavivavoda/**](https://www.instagram.com/aquavivavoda/)

1. **ПРАВО ПРОМЕНЕ ОПШТИХ ПРАВИЛА КОНКУРСА**

Организатор конкурса ,,Покренимо нашу децу “ задржава право да у било које време из оправданих разлога изврши измене ових правила, без одлагања и путем писаног обавештења на Фејсбук страници.

1. **ПРЕКИД КОНКУРСА**

Конкурс се може прекинути једино у случају више силе о чему ће учесници одмах бити обавештени путем писаног обавештења на Фејсбук страници.

1. **КОНТАКТ**

У случају техничких проблема и додатних питања поводом Конкурса, корисник се може обратити на имејл адресу: konkursponade@gmail.com

1. **ОСТАЛО**

Организатор Конкурса не преузима никакву одговорност за општу употребу сајта Фејсбук. Овај конкурс ни на који начин не спонзорише, не одобрава нити спроводи Фејсбук, нити је са њим повезан ни на који други начин. Разумете да своје податке дајете компанији Књаз Милош, а не компанији Фејсбук. Достављене личне податке учесника Конкурса Организатор ће користити искључиво ради контактирања победника и у сврху спровођења Конкурса, а Организатор се обавезује да ће те податке обрађивати и чувати у складу са Законом о заштити података о личности.

Организатор Конкурса нема било какву одговорност поводом организовања студијских путовања и рекреативне наставе, осим доделе награда у складу са овим Конкурсом. Школа победника ових награда се сматра организатором таквог путовања односно наставе.

Евентуалне правне спорове са учесницима, Организатор ће се трудити да реши споразумно. У случају спора који стране не могу да реше договором, исти ће се решавати пред надлежном судом у Београду.

У Београду,

30.10.2018. године

Организатор:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Генерални директор

Милош Стојисављевић